alexandrainst/scandi-wiki huggingface dataset:
Wokingham

Wokingham  er ein marknadsby i grevskapet Berkshire i England. Han har kring 30 500 innbyggjarar, og ligg om lag 50 km vest for sentrum av London, nær Reading og Bracknell.

Kjelder 
Denne artikkelen bygger på «Wokingham» frå ,  den 26. juli 2011.  
 

Byar i Berkshire
Wombwell

Wombwell  er ein by i grevskapet South Yorkshire  i England. Han har kring 15 000 innbyggjarar og ligg nær Barnsley. 

Namnet på byen kan tyde «Womba's Well» eller «ein brunn i ei grop».

Kjelder 
Denne artikkelen bygger på «Wombwell» frå ,  den 26. juli 2011.  
 

Byar i South Yorkshire
Wooler

Wooler  er ein liten by i grevskapet Northumberland  i England. Han har kring 2000 innbyggjarar. Han ligg i utkanten av Northumberland nasjonalpark ved Cheviot Hills i eit populært turområde. 

Byen ligg i nærleiken av Morpeth og Coldstream i Scottish Border.

Kjelder 
Denne artikkelen bygger på «Wooler» frå ,  den 26. juli 2011.  
 

Byar i Northumberland
Wootton Bassett

Royal Wootton Bassett er ein marknadsby i grevskapet Wiltshire  i England. Han har kring 11 000 innbyggjarar. Han ligg 10 km sørvest for Swindon.

Byen fekk status som kongeleg verna by i mars 2011 av dronning Elizabeth II, og fekk då «Royal» først i namnet sitt. 

Wootton Bassett ligg nær RAF Lyneham, ein tidlegar base for det britiske luftvåpenet. Frå april 2007 til basen stengde ved utgangen av 2012 blei ei mengd falne frå Irak og Afghanistan ført gjennom byen i seremonielle opptog.

Kjelder 
Denne artikkelen bygger på «Wootton Bassett» frå , den 26. juli 2011. 
 

Byar i Wiltshire
Workington

Workington  er ein by i grevskapet Cumbria  i England. Han har kring 24 500 innbyggjarar og ligg ved munningen til elva Derwent, 50 km sørvest for Carlisle, 11 km vest for Cockermouth og 8 km sørvest for Maryport.  

Historisk høyrte byen til Cumberland.

Kjelder 
Denne artikkelen bygger på «Workington» frå ,  den 26. juli 2011.  
 

Byar i Cumbria
Worksop

Worksop  er ein by i grevskapet Nottinghamshire  i England. Han har kring 39 000 innbyggjarar og ligg ved elva Ryton i nordenden av Sherwood Forest. Han ligg om lag 30 km søraust for Sheffield.

Kjelder 
Denne artikkelen bygger på «Worksop» frå ,  den 26. juli 2011.  
 

Byar i Nottinghamshire
Wotton-under-Edge

Wotton-under-Edge  er ein marknadsby i grevskapet Gloucestershire  i England. Han har kring 5500 innbyggjarar og ligg i sørenden av Cotswolds.

Kjelder 
Denne artikkelen bygger på «Wotton-under-Edge» frå ,  den 26. juli 2011.  
 

Byar i Gloucestershire
Wymondham

Wymondham  er ein historisk marknadsby i grevskapet Norfolk  i England. Han har kring 12 500 innbyggjarar. Byen ligg 14 km sørvest for Norwich, langs A11 mellom Thetford og London.

Kjelder 
Denne artikkelen bygger på «Wymondham» frå ,  den 26. juli 2011.  
 

Byar i Norfolk
Ballater

Ballater (Skotsk gælisk Bealadair) er ein by (town) i regionen Aberdeenshire i Skottland, med historisk status som burgh. Ved folketeljinga i 2001 hadde Ballater 1446 innbyggjarar.  I 2006 vart folketalet estimert til 1 520 innbyggjarar.

Ballater ligg like austom Cairngormsfjella ved elva Dee. Byen har mykje turisme knytt til fotturar i Cairngorms nasjonalpark, og er òg kjent for det lokale kjeldevatnet som ein trudde hadde lækjande effekt mot struma.

Balmoral Castle ligg ca 14 kilometer vest for Ballater. Herregarden Birkhall ligg òg like ved byen.

Kjelder
Denne artikkelen bygger på «Ballater» frå ,  den 27. juli 2011. 
 oppgav desse kjeldene:

Byar og landsbyar i Aberdeenshire
Banchory

Banchory (Skotsk gælisk Beannchar) er ein by (town) i regionen Aberdeenshire i Skottland. Byen har historisk status som burgh. 

Ved folketeljinga i 2001 hadde Banchory 6 034 innbyggjarar. 
I 2006 vart folketalet estimert til 6 520 innbyggjarar.

Banchory ligg ved elva Dee, ca 30 kilometer aust for Aberdeen.

Kjelder
Denne artikkelen bygger på «Banchory» frå ,  den 27. juli 2011. 
 oppgav desse kjeldene:

Byar og landsbyar i Aberdeenshire
Banff i Skottland

Banff (skotsk gælisk Banbh) er ein by (town) i regionen Aberdeenshire i Skottland. Ved folketeljinga i 2001 hadde Banff 3 991 innbyggjarar. 
I 2006 vart folketalet estimert til 3 820 innbyggjarar.

Banff ligg ved austkysten av Skottland på sørsida av Moray Firth. Han ligg vest for utløpet av elva Deveron, Banff og nabobyen Macduff aust for elva har praktisk talt vakse saman. Banff har historisk status som kongeleg burgh, og var inntil 1975 administrasjonssenter for det tradisjonelle grevskapet Banffshire.

Kjelder
Denne artikkelen bygger på «Banff (Skottland)» frå ,  den 27. juli 2011. 
 oppgav desse kjeldene:

Byar og landsbyar i Aberdeenshire
Blackburn i Aberdeenshire

Blackburn er ein by (town) i regionen Aberdeenshire i Skottland. Blackburn er raskt veksande , og fungerer som ein sovekommune for Aberdeen. Han ligg like vest for Abeerdeen lufthamn, omtrent 20 kilometer nordvest for Aberdeen.

Ved folketeljinga i 2001 hadde Blackburn 1 386 innbyggjarar. 
I 2006 vart folketalet estimert til 2 070 innbyggjarar.

Kjelder
Denne artikkelen bygger på «Blackburn (Aberdeenshire)» frå ,  den 27. juli 2011. 
 oppgav desse kjeldene:

Byar og landsbyar i Aberdeenshire
Ellon

Ellon (skotsk gælisk Eilean Bhuchain eller Ealain) er ein by i regionen Aberdeenshire i Skottland. Ellon ligg på austkysten av Skottland, omtrent 25 kilometer nord for Aberdeen.

Ved folketeljinga i 2001 hadde Ellon 8 754 innbyggjarar. I 2006 vart folketalet estimert til 9 860 innbyggjarar.

Kjelder
Denne artikkelen bygger på «Ellon» frå ,  den 27. juli 2011. 
 oppgav desse kjeldene:

Byar og landsbyar i Aberdeenshire
Fraserburgh

Fraserburgh (Skotsk the Broch) er ein by (town) i regionen Aberdeenshire i Skottland. Det er ei viktig fiskerihamn.

Ved folketeljinga i 2001 hadde Fraserburgh 12 454 innbyggjarar.
I 2006 vart folketalet estimert til 12 630 innbyggjarar.

Fraserburgh ligg heilt nordaust i Aberdeenshire, 64 kilometer nord for Aberdeen og 27 kilometer nord for Peterhead.

Kjelder
Denne artikkelen bygger på «Fraserburgh» frå ,  den 27. juli 2011. 
 oppgav desse kjeldene:

Byar og landsbyar i Aberdeenshire
Huntly

Huntly (skotsk gælisk Hunndaidh) er ein skotsk by i Aberdeenshire, tidlegare kjent som Milton av Strathbogie. Han hadde ein folkesetnad på 4460 i 2004 og er sete for festninga Huntly Castle, no i ruinar.

Huntly var heimbyen til forfattaren George MacDonald. Nokre av romanane hans, spesielt dei omen Robert Falconer og Alec Forbes av Howglen har handling frå Huntly, sjølv om namnet er endra, og gjev såleis eit godt bilete av livet i Huntly på 1800-talet.

Både Huntly og det omliggande distriktet Gordon er namngjeven for ein by og familie som opphavleg hadde bakgrunn frå grenselanda lengre sør.

Huntly er kjent for Huntly Castle, ei ven festning med utsyner over The Gordon Schools. Byen er òg heimen for dei kjende bakeria Deans som produserte ein verdskjent kakekjeks. I november 2007 opna Deans i Huntly deira nye vitjingssenter . Busetjing i nærleiken inkluderer Keith og Rothiemay.

Det er utmerka aure- og laksefiske i elvane River Deveron og River Bogie som blir administrert av «River Deveron Salmon Fisheries Board».

Huntly har ein grunnskule, Gordon Primary, og ein vidaregåande skule, The Gordon Schools.

Dei viktigaste utandørsaktivitetane inkluderer nordiske greiner i naturområdet Clashindarroch Forest, fjellturar til fots og sykling, omfram rugby. Det lokale fotballaget er Huntly F.C.

I nærleiken er starten til den lengste rideturen til Skottland, Highland Horseback, som går 322 km til vestkysten.

Eit galgetre finst ved Leith Hall.

Kjelder
Denne artikkelen bygger på «Huntly» frå ,  den 27. juli 2011. 
 oppgav desse kjeldene:

Bakgrunnsstoff 
Huntly nettstad.
Gordon Primary
The Gordon Schools
Huntly ved Undiscovered Scotland

Byar og landsbyar i Aberdeenshire
Inverurie

Inverurie (skotsk gælisk Inbhir Uraidh) er ein by (town) i regionen Aberdeenshire i Skottland. Han har historisk status som kongeleg burgh. Inverurie ligg omtrent 25 kilometer nordvest for Aberdeen.

Ved folketeljinga i 2001 hadde Inverurie 10 885 innbyggjarar.
I 2006 vart folketalet estimert til 10 970 innbyggjarar.

Kjelder 

Denne artikkelen bygger på «Inverurie» frå ,  den 27. juli 2011. 
 oppgav desse kjeldene:

Byar og landsbyar i Aberdeenshire
Peterhead

Peterhead er ein by i Skottland, liggjande nord for Aberdeen. Her ligg det store Peterhead kraftverk på 2 102 MW.

Byen er ein av dei austlegaste byane i landet (aller lengst aust ligg Fraserburgh, ein mindre by - like nord for Peterhead). Peterhead har ca 19 000 innbyggjarar (2006) og er ein av dei største fiskerihamnene i Nord-Europa. Byen har vennskapssamband til Ålesund. Særleg har KFUM-speidarane i Ålesund knytt sterke band til speiderrørslas i byen. Peterhead-borgaren Robert (Bob) Simmers har saman med ålesundaren Leif Hovde vore blant dei fremste aktørane i etableringa av venskapssambanda mellom dei to byane.

EU har finansiert ein storstilt oppgradering av sentrumet til byen og gågate.

Kjelder 
Denne artikkelen bygger på «Peterhead» frå ,  den 27. juli 2011.  
 

Byar og landsbyar i Aberdeenshire
Englandsfarten 1940-45
Eskil Pedersen

Eskil Pedersen () er ein norsk politikar (Ap).

Han har vore leiar i Arbeidernes ungdomsfylking (AUF) sidan 17. oktober 2010 og varamedlem av Oslo bystyre sidan 2007. Frå 2015 til 2019 var han fast medlem. Han var leiar i AUF i Telemark frå 2001 til 2004, leiar i AUF i Oslo i 2006 og nestleiar i AUF frå 2006 til 2010. Pedersen var medlem av Telemark fylkesting frå 2003 til 2007 og var då medlem av hovudutvalet for kompetanse.
Han har også vore styremedlem i Telemark Nei til EU, nestleiar i Skien AUF og politisk rådgjevar i AUF med ansvar for valkamp og miljøpolitikk. Han var styreleiar i Antirasistisk senter frå 2016 til 2020.

Han er den fyrste opne homofile leiaren av AUF.

Pedersen har eit påbyrja bachelorstudium i statsvitskap og emne i europeiske og amerikanske studie ved Universitetet i Oslo.

Som leiar av AUF, var Eskild Pedersen eit av hovudmåla for Anders Behring Breivik under terroråtaka 22. juli 2011 på Utøya. Han kom seg i tryggleik ombord i ferja MS «Thorbjørn».

Etter at Pedersen drog seg attende frå rikspolitikken i 2014, har han arbeidd i kommunikasjonsbransjen.

Kjelder
Denne artikkelen bygger på «Eskil Pedersen» frå ,  den 27. juli 2011.  
 
Denne artikkelen bygger på «Eskil Pedersen» frå ,  den 27. juli 2011.  
 
Denne artikkelen bygger på «Eskil Pedersen» frå ,  den 27. juli 2011.  
 

Leiarar i AUF
Ap-politikarar i Telemark
Folk frå Skien
Simen Sand

Simen Sand er ein norsk skodespelar frå Oslo, son av Unni Bernhoft og Bjørn Sand.

Utgjevingar

Filmar
1986 - Drømmeslottet - Trine-Lises kollega
2000 - Et kongerike for en lama - Andre stemmar (norsk stemme)
2001 - Lady og Landstrykeren II - Fant på eventyr]] - Buster (norsk stemme)
2004 - The SpongeBob SquarePants Movie 
2005 - Fantastiske Fire: De fantastiske fires opprinnelse]]
2007 - Surf's Up - Mikey Abromovitz (norsk stemme)

Bøker
2003 - Merlin Den Magiske Valpen - Merlin På Glattisen

Fjernsyn
2007 - Broadway - musikalens storstue (dokumentar) - kommentarar

Lyd
2004 - Mummi: seks spennende historier (lydbok) - opplesar

Kjelder
Delar av denne artikkelen bygger på «Simen Sand» frå ,  den 27. juli 2011.  
 
 Simen Sand på Filmfront.no

Norske skodespelarar
Folk frå Oslo
Jonas Gardell

Lars Jonas Holger Gardell () er ein svensk forfattar, stand-up-komikar og songar.

Gardell har skrive fleire teaterstykke, show og TV-stykke. Han er profilert homofil.

Kjelder
Denne artikkelen bygger på «Jonas Gardell» frå ,  den 27. juli 2011.  
 

Svenske forfattarar
Svenske komikarar
Stephen Gately

Stephen Patrick David Gately () var ein irsk skodespelar og songar. Han var saman med Ronan Keating hovudsongar i gutegruppa Boyzone. 

Gately deltok på fem studioalbum med Boyzone. Han gav ut sitt einaste soloalbum New Beginning i 2000, etter at gruppa vart oppløyst. Albumet kom på topp 10 på den britiske albumlista, og gav ut tre hit-singlar. I 2008 vart Boyzone gjenforeint, og Gately var med på fleire innspelingar og konsertar. 

I 1999 stod han fram som homofil. Han gifta seg med Andrew Cowles i Las Vegas i USA i 2003 og seinare formelt i ein seremoni i London i Storbritannia i 2006.

10. oktober 2009 vart han funnen død i bustaden til paret på øya Mallorca i Spania. Han døydde av væske i lungene og vart bisatt 17. oktober 2009 i Dublin i Irland.

Kjelde
Denne artikkelen bygger på «Stephen Gately» frå ,  den 27. juli 2011.  
 

Folk frå Dublin
Irske skodespelarar
Irske songarar
Døde av ødem
Tobias Stimmer

Tobias Stimmer, (), var ein sveitsisk kunstmålar og teiknar. Han er særleg kjend for det astronomiske urverket i Strasbourg.

Liv og gjerning

Stimmer var fødd i Schaffhausen i Sveits, der faren var skulemeister. I 1564 måla han eit bilete av legen og naturforskaren Conrad Gesner i Zürich, og dobbelportrett av Jakob Schwytzer og kona hans. Frå 1567 stammar eit portrett av ordføraren i Zürich, Bernhard von Cham. Året etter hadde han illustrasjonsoppdrag både i Basel og i Strasbourg. Same året måla han fasaden på Haus zum Ritter i Schaffhausen. 

1569-70 arbeidde Stimmer i Como, der han hadde i oppdrag å teikne portrett av historikaren Paolo Giovio. Etter heimkoma slo Stimmer seg ned i Strasbourg. Der jobba han som illustratør for boktrykkarane Johann Fischart og Bernhard Jobin. 1571-74 laga han ei astronomisk klokke i domkyrkja i Strasbourg, på oppdrag frå matematikaren og astronomen Conrad Dasypodius.

I 1576 gav Basel-forlaget Thomas Guarin ut ein biletbibel basert på teikningar av Stimmer. Denne representerer høgdepunktet i Stimmer sitt virke som illustratør. Frå 1576 til 1578 måla han 13 allegoriske figurar under taket på det nye slottet i Baden-Baden.

Stimmer døydde i 1584 i Strasbourg.

Kjelder
Denne artikkelen bygger på «Tobias Stimmer» frå ,  den 27. juli 2011.

Bakgrunnsstoff

Sveitsiske målarar
Målarar frå 1500-talet
Det nigerianske flagget

Det nigerianske flagget er sett saman av tre loddrette like breie striper i grønt, kvitt og grønt. Det blei offisielt teke i bruk 1. oktober 1960, då Nigeria fekk sjølvstende frå Storbritannia. Grønfargen står for landet med sine rike skogar og grøde, medan det kvite feltet står for fred.

Flagget blei utforma i 1959 av studenten Michael Taiwo Akinkunmi som del av ein konkurranse. 
Det opphavlege bidraget hans hadde ei raud sol plassert øvst på det kvite feltet, men denne blei teken ut av dommarane. 

Nigeria har eigne flagg for handels- og marinafartøy. Tidlegare hadde også delstatane i landet eigne flagg.

Bakgrunnsstoff

Kjelder
Complete Flags of the World, Dorling Kindersley, femte utgåve 2008.
Denne artikkelen bygger på «Nigerias flagg» frå ,  den 27. juli 2011.  
 

Nigeria
Nigeria
Witwatersrand

For universitetet i Johannesburg, sjå Universitetet i Witwatersrand.

Witwatersrand er ei låg, sedimentær fjellkjede med høgder på 1700–1800 moh. som går i aust–vestleg retning gjennom Gauteng i Sør-Afrika. Namnet tyder på afrikaans «ryggen av kvitt vatn».  Geologisk er ho kompleks, men dei grunnleggjande formasjonane er kvartsitt, konglomerat og leirskifer av Witwatersrandsystemet. Han utgjer eit kontinentalt vasskilje der vatnet renn nordover og ut i Limpopo og Indiahavet og sørover ut i Oranje-elva og Atlanterhavet.
Witwatersrand ligg i provinsen Gauteng, tidlegare kalla PMW–området, eit akronym for Pretoria, Witwatersrand og Vereeniging.

«Rand», eller «revet», som Witwatersrand òg vert kalla, er berømt for å vere kjelda for 40 % av gullet som nokon gong har vorte vunne ut frå jorda. Gullårene strekkjer seg 280 km frå Klerksdorp i vest til Bethal i aust og er 3,6 km djupe einskilde stader. Den sørafrikanske valutaen rand er kalla opp etter han.  Den nordlegaste spissen til revet vart oppdaga berre nokre få kilometer frå dagens Magaliesburg, ved Blaauwbank, i 1874.

Witwatersrand omfattar òg storbyområdet til Johannesburg, som strekkjer seg langs det gullberande revet. Storbyområdet er avlangt og strekkjer seg frå området Randfontein og Carletonville i vest til Springs i aust. Det inkluderer det enorme byområdet East og West Render, og dessutan Soweto.

I juli 1852 vart det kjend at engelskmannen J.H. Davis hadde funne gull «i stor mengd» ved Paardekraal nær Krugersdorp, noko som var den tidlegaste gulloppdaginga i Rand. Davis selde gull til ein verdi av 600 oundt til styresmaktene i Transvaal, og vart kort tid etterpå beordra ut av landet på grunn av den gjeldande politikken om å halde det hemmeleg. I oktober 1853 oppdaga Pieter Jacob Marais, som var fødd i Cape Town, gull på breiddene av elva Jukskei, men òg dette funnet vart dyssa ned. Det første gruveselskapet, Nil Desperandum Co-operative Gold Company, vart danna ved Blaauwbank i 1874. Det vart teke ut gull ulike stader fram til 1886 då oppdaginga av hovudåra til Witwatersrand sette i gang det historiske gullrushet. Den etterfølgjande oppdaginga av andre rike og drivverdige årar av gull, førte til slutt til bygginga av det største urbane området i Afrika sør for Sahara.

For tida føregår den einaste «operasjonelle» gullgruveaktiviteten i området til Blaauwbank Gold Mine and Museum, som ligg nær Magaliesburg.

Kjelder

Denne artikkelen bygger på «Witwatersrand» frå ,  den 27. juli 2011.  

Fjellkjeder i Sør-Afrika
Johannesburg
Anton Graff

Anton Graff () var ein sveitsisk portrettmålar, ein av dei fremste på 1700-talet. Han er kjend for å måla mange av personlegdomane i samtida. Sonen Karl Anton Graff var landskapsmålar.

Liv og gjerning
Graff var fødd i Winterthur i Sveits. Etter ei læretid hos Ulrich Schellenberg i fødebyen, budde han ei rekke år i Augsburg, der han ernærte seg som portrettmålar. Frå 1766 budde han i Dresden, der han som akademiprofessor og hoffmålar laga mange bilete med historiske og allegoriske motiv, måla i tidas smak. Også her måla han mange portrett. 

Graff hadde ei stor stjerne i samtida. Portretta hans er fulle av liv og karakter, og er elles prega av ein frisk og kraftig koloritt. Best lukkast han med mannlege portrett. Graff var svært produktiv. Han portretterte dei fleste av dei mest framståande personane i samtida. Mellom desse finn ein Lessing i 1771, Johann Gottfried Herder, Moses Mendelssohn, Friedrich Schiller i 1785, Fredrik II av Preussen og Christoph Willibald Gluck. Hans siste arbeid, i 1811, var eit sjølvportrett. Han raderte også enkelte blad, og laga ein del teikningar med sølvstift.

Graff er rikt representert i det tyske nasjonalgalleriet i Berlin, i Dresden og Leipzig.

Kjelder
Denne artikkelen bygger på «Anton Graff» frå ,  den 27. juli 2011.

Bakgrunnsstoff

Sveitsiske målarar
Folk frå Winterthur
Målarar frå 1700-talet
Målarar frå 1800-talet
Portrettmålarar
Johann Jakob Biedermann

Johann Jakob Biedermann () var ein sveitsisk kunstmålar, grafikar og raderar.

Liv og gjerning
Biedermann var fødd i Winterthur i Sveits. Han fekk sine første teikneleksjonar hos Rudolf Schellenberg i heimbyen. År 1778 var han elev hos landskaps- og dyremålaren Heinrich Rieter i Bern. I Bern ernærte han seg som kunstlærar og portrettmålar. I 1783 budde han i Lausanne og Genève. Då franske troppar invaderte Sveits i 1798 vart Biedermann tvinga til mellombels å avbryte arbeidet som kunstmålar.

Frå 1796 laga han to seriar med 15 ark som viste dei viktigaste stadene i den gamle, sveitsiske konføderasjonen. I 1801 arbeidde han i Zürich, 1802 i Paris og frå 1802 til 1807 i Konstanz. På sistnemnde stad måla han portrett og landskap på oppdrag for Ignaz Heinrich von Wessenberg. År 1807 var han ein tur til Frankfurt, 1807-1814 budde han i Basel. Åra 1814-24 budde han på ny i Konstanz. Dei siste tre leveåra budde han i Zürich, der han døydde.

I tillegg til ei rekke oljemåleri, hovudsakleg av landskap, skapte Biedermann ein del sjanger- og kostymebilete, og han laga mange grafiske arbeid.

Kjelder
Denne artikkelen bygger på «Johann Jakob Biedermann» frå ,  den 27. juli 2011.

Bakgrunnsstoff

Sveitsiske målarar
Anton Hysén

Anton Hysén () er ein svensk fotballspelar. Han er son til Glenn Hysén, bror til Alexander Hysén og halvbror til Tobias Hysén, som alle er fotballspelarar.

Då Hysén var seks år gamal byrja han å spele for Torslanda IK, etter nokon år gjekk han over til Lundby IF. Då han var 14 år gamal flytta han attende til England for å spele fotball der.

Frå 2004 spelte han for BK Häcken, han hadde lærlingekontrakt med laget sitt A-lag.  Sommaren 2009 skreiv han under ein kontrakt med Utsiktens BK som spelte i Division 2 Västra Götaland.
I 2014 spelte han for amerikanske Myrtle Beach FC og i 2015 skreiv han kontrakt med Torslanda IK.

I mars 2011 stod Hysén fram som homofil i fotballmagasinet Offside.
Den britiske avisa Daily Mail omtalte han som den første høgprofilerte svenske fotballspelaren til å erklæra at han er homofil.

Kjelder

Denne artikkelen bygger på «Anton Hysén» frå ,  den 28. juli 2011.  

Svenske fotballspelarar
Eva Dahlgren

Eva Charlotte Dahlgren () er ein svensk visepopartist og tekstforfattar. Eva Dahlgren er ein av dei mest populære svenske songarane i Finland, der fem av hennar album har seld til gull. 

Ho har også prøvd seg på ein karriere som bornebokforfattar, og i 2001 debuterte ho med forteljinga Lars & Urban och pudelstjärnorna.

Dahlgren inngjekk registrert partnarskap med Efva Attling i 1996. Dei gifta seg sidan i ein borgarleg vigsel med Attling 15. november 2009 ved Hotel Rival, i Stockholm.

Prisar og utmerkingar
2008: Evert Taube-stipendet

Kjelder

Denne artikkelen bygger på «Eva Dahlgren» frå ,  den 28. juli 2011.  

Eva Dahlgren Direktekopla 
Offisiell heimeside
 "Swedish charts archive – albums"
 "Swedish charts archive – singles"

Bakgrunnsstoff 

Svenske songarar
Svenske forfattarar
Melodifestivalen-deltakarar
Bjønnbrodd

Bjønnbrodd eller bjørnebrodd (Tofieldia pusilla) er ei urt i bjønnbroddfamilien. Planta vert kring 10 cm høg, og har grann stengel med eit kort blad nedst, og grønkvite blomstrar tett saman i toppen. Ved grunnen av blomsterskaftet har ho treflika støtteblad. 

Arten har ei sirkumpolar utbreiing. I Noreg veks han på fuktige stader på kalkrik grunn over heile landet, og blomstrar kring juli månad. Bjønnbrodd er funnen opp til 1700 m i Jotunheimen.

Kjelder
Johannes Lid: Norsk-svensk-finsk flora. Det Norske Samlaget, 1985.
Denne artikkelen bygger på «Björnbrodd» frå ,  den 28. juli 2011.

Bakgrunnsstoff
Björnbrodd i Den virtuella floran

Plantar i Noreg 
Liljefamilien